rlitschk/wikidir huggingface dataset:
Dit Woort hett noch annere Bedüden: kiek dorför ünner San Francisco (Mehrdüdig Begreep). San Francisco is mit 776.773 Inwahners de veertgröttste Stadt vun de US-amerikansche Bundsstaat Kalifornien. San Francisco liggt in’n Noorden vun Kalifornien an de San Francisco Bay an de Küst vun’n Pazifik. Dorüm is dat Klima ok dat heele Johr dör sünnerlich mild mit koolen Sommern fast ahn Regen un warmen Wintern. De Stadt liggt blangen de San-Andreas-Stören un is dorüm en Risikorebeet för Eerdbeven. San Francisco hett no de Zensus vun 2000 776.773 Inwahners. Mit 6.400 Inwahners pro Quadratkilometer is de Stadt en vun de Städer mit de gröttste Inwahnerdicht vun de USA. 50 % vun de Inwahners sünd Witte, 31 % Asiaten, 14 % Latien-Amerikaners un 8 % Swatte. Fröher leeven de de Indianer vun den Stamm vun de Muwekma Ohlone in de Bucht vun San Francisco. 1776 keemen de eersten Europäer in dat Rebeet, in dat hüüt de Stadt liggt. Dat weern spaansche Missionaren, de en Kark but un eer Siedlung no Franz vun Assisi San Francisco de Así­s naam hebbtt. Dör de Mexikansch-Amerikansch Krieg keem de Stadt 1846 in’n Besitt vun de USA. In de Kalifornsch Goldruusch, de 1848 anfungen hett, prospereerte de Stadt
Sweet betekent Sweet, Sekret vun’n Lief, The Sweet, brietsche Glamrock-Grupp ut de 1970er Johren. Sweet is de Familiennaam von Anni B Sweet (* 1987), spaansche Sängerin un Songschrieverin, Blanche Sweet (1896–1986), US-amerikaansch Schauspelersche, Burton E. Sweet (1867–1957), US-amerikaanschen Politiker, Charles Lacy Sweet (1861–1892), engelschen Tennisspeler, Corey Sweet (* 1976), austraalsch Radrennfohrer, Darrell K. Sweet (1934–2011), US-amerikaanschen Illustrater, Dolph Sweet (1920–1985), US-amerikaanschen Schauspeler, Edwin F. Sweet (1847–1935), US-amerikaanschen Politiker, Ernest Bickham Sweet-Escott (1857–1941), brietschen Koloniaalguvernör, Gary Sweet (* 1957), austraalschen Schauspeler, Henry Sweet (1845–1912), engelsch Philoloog un Linguist, John Hyde Sweet (1880–1964), US-amerikaanschen Politiker, Julie Sweet (* 1967), US-amerikaansche Juristin un Ünnernehmerin, Kennith Sweet (* 20. Johrhunnert), US-amerikaanschen Basketballspeler, Leonard Sweet (* 1947), US-amerikaanschen methodistschen Pastoor, Theoloog, Karkenhistoriker un Schriever, Matthew Sweet (* 1964), US-amerikaanschen Musiker, Ossian Sweet (1895–1960), US-amerikaanschen Dokter, Peter Alan Sweet (1921–2005), brietschen Astrophysiker, Rachel Sweet (* 1962), US-amerikaansch Schauspelersche, Singersche, Feernsehproduzentin un Schrieversche, Robert Sweet (1783–1835), engelsch Botaniker, Shane Sweet (* 1986), US-amerikaanschen Schauspeler, Sharon Sweet (* 1951), US-amerikaansche Opernsängerin, Shay Sweet (* 1978), US-amerikaansche Pornodorstellerin, Thaddeus C. Sweet (1872–1928), US-amerikaanschen Politiker, Waldo E. Sweet (1912–1992), US-amerikaanschen Klassischen Philoloog, Walter C. Sweet (1927–2015), US-amerikaanschen Paläontoloog, William Sweet (1869–1942), US-amerikaansch Politiker, William Ellery Sweet (1869–1942), US-amerikaanschen Politiker, Willis
Thomas Danneberg (* 2. Juni 1942 in Berlin; † 30. September 2023 ok dor) weer en düütsch Schauspeler un Synchroonsnacker. Danneberg hett Anfang vun de 1960er Johren sien eersten Film- un Feernsehrullen speelt un stünn tosamen in knapp veertig Produkschonen vör de Kamera. Bi bannig vele Produkschonen hett he aver ok as Synchroonssnacker mitarbeit. He weer de Faststimm vun en ganze Reeg von beropen Stars as Arnold Schwarzenegger, John Travolta, Terence Hill, Dan Aykroyd, John Cleese, Dennis Quaid un Sylvester Stallone. Man ok vele annere bekannte Schauspelers hett he in sien Loopbahn al synchroniseert. Danneberg leev in Berlin un speel as Hobby düchtig geern Slagtüüch. Thomas Danneberg in de Internet Movie Database (engelsch) Thomas Danneberg in de Düütschen Synchroonkartei stimmgerecht.de Foto un Höörproov vun Thomas Danneberg op de Websiet vun sien Agentur synchrondatenbank.de Foto un List mit Dorstellers, de he synchroniseert hett
De Titel vun dissen Artikel is nich op Platt. Marienmünster is de hoochdüütsche Naam. Den plattdüütschen Naam weet wi nich genau. Wenn du em kennst, denn vertell uns dat man. Villicht is de plattdüütsche Naam desülve as de hoochdüütsche, villicht aver ok nich. Marienmünster is en Stadt in Noordrhien-Westfalen un höört to den westfäälschen Kreis Höxter. De Stadt Marienmünster worr de 1. Januar 1970 dör de Verenigung vun de dovör sülfständigen Titularstäder Bredenborn un Vörden un de Gemeenen Altenbergen, Born, Bremerberg, Eilversen, Großenbreden, Hohehaus, Kleinenbreden, Kollerbeck mit Langenkamp, Löwendorf mit Saumer, Münsterbrock mit Abtei un Oldenburg un ok Papenhöfen mit Bönekenberg maakt. De Stadtverwaltung is in Vörden. Marienmünster hett över 5000 Inwahners. De 22 Sitze vun de Gemeenraat sün so: CDU 12 SPD 3 UWG 4 WGB 3 Marienmünster hett de Abtei Marienmünster mit en kunsthistorisch wichtigen Orgel. Slott Vörden, mit schmucken Slottpark.
Satanta (* üm 1815; † (Sülvstmord) 1878) weer en Hööftling vun de Kiowa, de ok as Redner der Plains bekannt wurr As Söhn vun Red Tepee, wat en beröhmt Kiowa-Schamane weer, hörr Satanta fröh to de Kaste vun Führungspersönlichkeiten in sien Stamm. Weil he ok noch good reden kunn un en klüftig Strateeg weer, wat he faken bi kriegerisch Aktschonen aber ok bi Verhandlungen bewiesen kunn, wurr he gau Hööftling un weer bi de Kiowa bannig good ansehn. Tüschen 1850 un 1874 weer he de Baas bi völ so nömmt Kiowa-Raids (plattdüütsch: Röövtüüch), bi de se Peer klauen, Siedler entführen oder Suldaten överfallen deen. Nahdem 1866 de Böverhööftling Dohasan storven weer, wurr he to’n Wortföhrer vun de Kriegsbefürworter in de Kiowa-Stamm. Up de anner Siet stunn de Hööftling Kicking Bird. Ok wenn he völ Krieg föhrt hett, wurr he vun Tiettüügen als apener Verhandlungspartner beschreven, de immer lächeln dee. Satanta hett sien Stamm ok anraden, ok tegen sien egen Ansichten, nah de Freedensverhandlungen vun Medicine Lodge 1867 in de vörsehn Reservatschon to trecken. Allerdings hett he all twee Johr later de Stamm upfordert, de Reservatschon weer to verlaaten un tegen de US-Armee to kämpen. In’ November 1874 hett he sück
Claus Achton Friis (* 4. April 1917 in Frederiksberg; † 21. März 1999 in Kopenhagen-Lyngby) weer en däänsch Architekt, Grafiker un Breefmarkenkünstler. He weer de Söhn vun de däänsch Tekner, Maler un Gröönlandforscher Johannes Achton Friis un vun de Violistin Martha Elster. Bannig bekannt wurrn is he dordör, dat he 1972 dat Königliche Wappen Däänemarks nee makt hett. To sien anner Warken gehören aber ok Breefmarken, Bookumschlääg usw. [1] Indrag to Königliches Wappen däänsch Websteed över Achton Friis
Johannes Achton Friis (* 5. September 1871 in Trustrup bi Grena; † 17. Dezember 1939) weer en däänsch Tekner un Maler. Sien Utbildung hett he 1895 bit 1899 an de Kunstakademie Kopenhagen kregen. Later henn weer he as Tekner Liddmaat vun de Danmark-Expedition nah Noordoostgröönland ünner Ludvig Mylius-Erichsen, an de ok de Düütsche Alfred Wegener deelnommen hett. In de 20er un 30er Jahren geev he de natur- un kulturhistorsch Beschrievung vun Däänmark, De danskes land herut mit Teknungen vun hüm un vun de Tekner Johannes Larsen. Sien Söhn weer de Maler un Grafiker Claus Achton Friis (1917 - 1999). Danmark-ekspeditionen til Grønlands Nordøstkyst 1906-1908 af Achton Friis, 2. Uplaag Gyldendal 1987. Omkom 79' Fjorden af Vagn Lundbye, 2. Uplaag Brøndums Forlag 1984
David Hume [hju:m] (* 26. April (jul.)/7. Mai 1711 in Edinburgh; † 25. August 1776 in Edinburgh) weer en schottschen Philosophen, Ökonomen un Historiker. He weer en vun de wichtigsten Vertreders vun de Opklärung in Grootbritannien un vun den philosoophschen Twieg vun den Empirismus. Wat he sik to de Kennistheorie överleggt harr, hett groten Indruck up Immanuel Kant maakt. Later hett he ok Infloot utöövt up de Twiegen vun den Positivismus un de Analytsche Philosophie, de wat moderner weern. Wat de Weertschopswetenschoppen angeiht, warrt he to de Vörklassische Ökonomie torekent. Hume weer en goden Fründ vun Adam Smith un de beiden hefft faken över jem ehre Ansichten un Gedanken snackt. Schottland hett 1752 vun den juliaanschen up den Gregoriaanschen Klenner ümstellt.
Sverre Farstad (* 8. Februar 1920 in Trondheim; † 27. März 1978) weer en norweegsch Iesflinklöper. Farstad wunn 1947 överraschend bi de Iesflinkloop-Europameesterschapen de Bronzemedaille un bi de Weltmeesterschap sogor de Sülvermedaille. Dorför weer he bi de norweegsch Landsmeesterschap blots up Platz 9 kommen un kunn dorüm blots deswegen internatschonal starten, wiel 14 Daag vör de Europameesterschapen söben vun de beste Norwegers hör Deelnahm afseggt harrn. In dat Johr drup wurr he bi de eerste Olympisch Winterspelen nah den Tweeten Weltkrieg in St. Moritz Olympiasieger över 1.500 m un över 500 m keem he up Platz 6. 1949 wurr he Europameester in’ Mehrkamp. Dorbi stell he denn ok sien eenzigen Weltrekord in sien Karriere up. Nah dat Enn’ vun sien aktiv Loopbahn arbeidt Sverre Farstad as Sportjournalist. 1947 Viez-Weltmeester, EM-Dritter (Mehrkamp) 1948 Olympisch Goldmedaille över 1.500 m 1949 Europameester (Mehrkamp) http://www.skateresults.com/skater/show/256
Kampen is ene Stadt in de Gemeen Kampen in de Nedderlannen. Se liggt an de Iessel in den Wessen vun de Provinz Oaveriessel. Se hett 32 840 Inwahners (2006). In Kampen warrt Sallands snackt. Kampen is als Nettwarkstadt mit Zwolle verbunnen. De Stadt liggt in den Nedderlannschen Bible Belt. De günstige Laag meek Kampen ut een eenfachet Dörp ene Hannelsstadt. Dat Versanden vun de Ijssel meek vun 1430 een End vun den Wollstand vun de Stadt. De Hollandsche Orloog weer dat End vun de Macht vun de Stadt. Dat gifft noch Resten vun de Stadtmuur. De Struktuur vun de Muur kann een noch an Straten op de Koort sehn. Vun circa 1815 bestimmde de Tabakindustrie dat Gesicht vun Kampen. De wichtige Bremer Tabakfabrikant Lehmkuhl sette sick in de Stadt fast. Üm 1880 weer en grooten Deel vun de Inwahners in de Tabakindustrie. 1,5 Millionen dovun warrn pro Week produzeert. Dörch dat Opkommen vun de Zigarett, de Wertschopskries un den Tweeten Weltkrieg is de Tabakindustrie verswunnen. In de Stadt sünd de Protestantse Theologische Universiteit vestiging Kampen vun de Protestantsche Kark in de Nedderlannen un de Theologische Universiteit Kampen (Broederweg) vun de Gereformeerde Kerken vrijgemaakt. Graforst 's-Eerenbroek Iesselmuun Kampervene Wilsum Zalk
Unwedder över Flakenbrook is en Theaterstück in dree Törns för acht Personen (veer Froonslüüd, veer Mannslüüd; ene Deko), dat Karlheinz Komm schreven hett. Toeerst opföhrt worrn is dat Stück in de hoochdüütsche Version an’n 23. Februar 1996 op’n Saal Rickmeyer in Retzen. In’t Plattdüütsche översett hett dat Klaus Lensch 1996, de hoochdüütsche Originalversion heet Gewitter in Flakenbruch. Dat gifft ok en westfäälsche Version, de Teresa Blümke översett hett, Unwiär üöwer Nottrup. Unwiär üöwer Nottrup hett sien Premier an’n 7. März 2009 op’n Saal Denter in Notteln. Dat Stück is ok in’t Swääbsche (Gwiddr en Wiesabach von Eduard Smetana) översett worrn. De Komödie speelt in dat Dörp Flakenbrook (westfäälsch Nottrup, Kufferwoord ut Notteln un Darup). Dor gifft dat blot een lütten Laden, de von Emma Hugenbüttel (Emma Güldenberg). De Laden is de Middelpunkt von’t Dörp. Aver Buur Feldmann will sien Hoff opgeven un verköfft sien Land. Intressent för sien Land is en Supermarkt-Keed, de dor en Laden opmaken will. Emma mutt nu mit allerhand Tricks tosehn, dat se dat verhinnert.
Adrianus "Ard" Schenk (* 16. September 1944 in Anna Paulowna, Provinz Nord-Holland/Nedderlannen) is en ehmalger nedderlännsch Iesflinklöper. Tüschen Enn’ vun de 1960er un Anfang vun de 1970er Johren weer Schenk en vun de domineerend Iesflinklöper un wuur mehrfak Welt- un Europameester in’ Veerkamp (500 m, 1.500 m, 5.000 m, 10.000 m). 1972 wunn he bi de Olympisch Winterspelen 1972 in Sapporo dree vun veer mögelk Goldmedaillen. Blots över 500 m kreeg he kein Medaille, wiel he kört nah de Start störten de. Disse rekord wurr bi de Winterspelen 1980 dör den US-amerikaansch Iesflinklöper Eric Heiden mit fiev Goldmedaillen överboden. Schenk, de dreemal an Olympisch Spelen deelnommen hett, stell in sien aktiv Loopbahn 18 Weltrekorde up. He leep as eerst Iesflinklöper de 10.000 m ünner 15 Minüten un de 1.500 m in weniger as 2 Minüten. In’ Ansluss an de olympisch Winterspelen 1972 wurr Schnek Profi. Nahderhenn weer he noch Liddmaat vun dat technisch Komitee in de Sparte Iesflinkloop bi de Internatschonale Eislaufunion. 1964 Deelnahmen an de Olympisch Winterspelen 1965 WM-Drüdde 1966 Europameester, Viez-Weltmeester 1967 Viez-Weltmeester 1968 Olympisch Sülvermedaille (1.500 m), WM-Drüdde 1970 Weltmeester, Europameester 1971 Weltmeester, WM-Drüdde 1972 Weltmeester, WM-Drüdde, Europameester, dree olympisch Goldmedaillen (1.500 m, 5.000 m, 10.000 m)
Enya (* 17. Mai 1961 as Eithne Patricia Ní Bhraonáin in Gweedore, Irland) is en irische Musikersche, de in de Musikricht New Age tohuus is. Ehr Naam is de angliseerte Schrievwies vun ehrn irischen Naam Eithne, de jüst so utspraken warrt. Bedüden deit he so veel as „lütt Füür“. Enya is dat sösste vun negen Kinner vun de Ehlüüd Leo un Maira Brennan. Ehr Kinnertiet hett se in ehr Heimatstadt Gweedore (irisch: Gaoth Dobhair) verleevt, woneem se bit in’t Öller vun dree Johren in en rein irischsprakig Ümfeld opwossen is. Mit ölven Johren hett se tosamen mit ehr Süsters in en Klooster dat Klaveerspelen anfungen, vör allen klass’sche Musik. Later güng se op en Internat. As se mit ehr School fardig weer, is se in de Musikgrupp vun ehr Familie inpeddt, de ünner den Naam Clannad bekannt worrn is. Tosamen mit Nicky Ryan, de dormols Produzent vun Clannad weer, hett se de Grupp aver al na korte Tiet wedder verlaten un leev dorna mit em un sien Fro Roma in en Huus in Artane, nöördlich vun Dublin. Se füng denn en Solo-Loopbahn an, wobi se wieter vun Nicky Ryan produzeert worrn is. De Texten vun Enyas Leder warrt vun Roma
Faun betekent Faunus, Figur ut de röömsche Mythologie, Faun GmbH, düütschen Hersteller vun Last-, Kraan- un Sünnerfohrtüüch, FAUN Umwelttechnik GmbH & Co. KG, düütschen Hersteller vun Affallsammelfohrtüüch un Kehrmaschienen, Faun, düütsche Musikgrupp, Faun, histoorsch Klapprad, en histoorsche Twee-Mann-Kedensaag, Neurosimulater Faun, De Faun, fröhere fläämsche Tietschrift. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
John Collier is de Naam von John Collier (1708–1786), engelschen Karikaturist un Dichter, John Collier (1850–1934), brietschen Maler, John Collier (1884–1968), US-amerikaanschen Soziaalreformer, John Collier (1901–1980), brietschen Schriever, John Collier (1907–1984), US-amerikaanschen Lichtathlet, John Collier (* 1948), US-amerikaanschen Bildhauer, John A. Collier (1787–1873), US-amerikaanschen Jurist un Politiker, John Payne Collier (1789–1883), engelschen Shakespeare-Forscher. Kiek ok bi: Jonathan Collier. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hans-Heinrich „Hannes“ Demming ok Holsken Hannes (* 25. Mai 1936 in Mönster) is Schoolmeester, Schauspeler un plattdüütschen Schriever. Demming is as öllst von söss Kinner in Mönster boren. Sien Kinnertied hett he in Mönster tobröcht. Mit’n Tweten Weltkrieg is he na Meneringsen, Gjermete, Stockum, un tolest 1953 na Nienkiärken evakueert worrn, wo he bet 1952 bleven is. Denn keem he wedder na Mönster. Inschoolt worrn is he 1942 in Gjermete un weer later denn in Stockum un Nienkiärken op Volksschool. Von 1947 af an weer he op dat Gymnasium Dionysianum in Rhene un von 1952 af an op dat Paulinum in Mönster. Dor möök he 1956 ok sien Abitur. He hett denn von 1956 bet 1963 an de WWU Mönster Archäologie, Engelsch, Germanistik, Greeksch, Latien, Pädagogik, Philosophie un Psychologie studeert. He weer in disse Tied Warkstudent an de LVA Westfalen, Hülpsorganist un Köster an St. Aegidii in Mönster un wetsenschopliche Hülpskraft an dat Institut för Öllerdomskunn von de WWU Mönster. 1962 kreeg he sien eerst un 1964 sien tweet Staatsexamen. Von 1963 bet 2000 weer Demming Schoolmeester an dat Augustinianum in Greven, dat Paulinum in Mönster, dat Kardinal-von-Galen-Gymnasium in Mönster, dat Petrinum Riäkelkusen un hett dor Latien, Greeksch, Engelsch, Musik,
Jörk (hoochdüütsch Jork) is en Oort in de Gemeen Jörk in’n Landkreis Stood in Neddersassen. Jörk is de Hööftoort vun Oolland, wat en vun de gröttste Obstanborebeden in Europa is. Jörk liggt as Stratendörp an de Landsstraat 140 un is indeelt in Westerjörk (westen von de Krüzung mit de K 26) un Oosterjörk (oosten von de Krüzung mit de K 26). Ok en Deel von Achterdiek un Gehrden warrt to Jörk totellt. Jörk is een von de söven Gemeendelen von de Gemeen Jörk. De annern sünd: Bossel, Eestbrügg, Hoov, Königriek, Loodkup un Moorenn. De Oort weer vör 1885 Deel von dat Amt Jörk un weer denn in’n Kreis Jörk. 1932 is dat an’n Landkreis Stood kamen. –30. Juni 1972: Hinrich Schleßelmann In Jörk warrt jümmer an dat twete Wekenenn in’n Advent bi de Börgeree Wiehnachtsmarkt fiert. In’t heel Oolland finnt sik good erhaltene ole Fachwarkhööv mit Prunkpoorten, de Ollanner Doren. Ankiekensweert is ok dat Raathuus - de Gräfenhoff - de en Historie hett, de bit in’t 12. Johrhunnert trüchgeiht. Sünnerlich de Trokamer in’n eersten Stock is good un original erhalten. Jörk gellt na dat Regionale Ruumordnungsprogramm as Grundzentrum för de Öörd in de Ümgegend. In de Straat Westerjörk hett de
Disse Artikel is man blots en Stubben. Du kannst Wikipedia helpen un em verbetern. René Descartes (Uutspraak: [ʀəˈne deˈkaʀt], latiensch Renatus Cartesius; * 31. März 1596 in La Haye/Touraine, Frankriek; † 11. Februar 1650 in Stockholm, Sweden) weer een franzööschen Philosophen, Mathematiker un Naturwetenschopper. Descartes höört in dat Tiedöller vun de Opklärung un warrt as de Mann ankeken, de den Grund leggt het för den modernen Ratschonalismus in de fröhe Nutied. Mit düssen Ratschonalismus hebbt sik Spinoza, Malebranche un Leibniz ut’neen sett un hebbt dor wieter an arbeit’. Sien ratschonalistsch Denken warrt ok „Cartesianismus“ nöömt. He is ook bekannt vunwegen sien beröhmt Woord „cogito ergo sum“ (Ik denk, also bün ik). Düt Woord is de Grundlage för siene Metaphysik un he het daar dat Sülvstbewusstsien inföhrt as’n Thema, dat an un för sik to de Philosophie tohören deit. He meen, dat geev mit Geist un Materie twee „Substanzen“, de düütlich vun’nanner verscheden sünd un de nich een up den annern inwarken deen. Hüdigendags is düsse Ansicht as Cartesius sien Dualismus bekannt. He is just dat Gegendeel vun de verscheden Aarden vun Monismus un ook vun Isaac Newton siene dualistsche Natuurphilosophie. De leert ja, dat sünnerliche „Kräfte vun de Natur“, de
Dat Ethos (greek. "ἔθος" „Wennst, Bruuk“; "ἤθος" „Charakter, den Sinn siene Aart, Bruuk, Wennst“) is en Begreep, de in de Philosophie bruukt warrt. Dor is denn allens mit meent, wat de enkelte Minsch an Bruken mitkregen hett un wat em dor ok üm prägen un wat sien Doon un Laten bestimmen deit. Vun Ethos kümmt ok dat Woort „Ethik“ vun her. In de klassische Rhetorik, so, as Aristoteles de upfaat' hett, meent Ethos een vun de dree Aarden mit, wo Minschen mit övertüügt weern könnt. Düsse Aarden sünd dat Pathos (dat is de Gewalt vun den Redner un siene Anspraak an den Töhörer siene Geföhlen), de Logos (dat sünd de richtigen Slüss un de Bewiesen, de de Redner anbringen deit) un dat Ethos. Dor meent Aristoteles in düssen Tosamenhang de Autorität vun den Redner mit un dat man em glöven kann, wat he seggt. Weltethos Ethologie Ethik
Nicole Brandebusemeyer (* 9. Oktober 1974 in Georgsmarienhütte) is en ehmalge düütsch Footballspelerin. Nicole Brandebusemeyer speel för Grün-Weiß Brauweiler. 1991 wurr se Meesterin vun Neddersassen un 1997 Düütsche Hoochschoolmeesterin. 1997 wurr dat Johr, in dat se am meesten Spood mit hör Vereen harr. Se wurr Düütsch Meesterin, Pokalwinnerin un Supercupsiegerin un mit de Utwahl vun de Middelrhien hett se eerst dat Finale üm de Landspokal tegen de Utwahl vun Hessen verloren. För de Düütsch Natschonalmannschap hett se 8 Spelen vun 1998 bit 2000 makt un hett mit de Mannschap ok bi de Olympisch Spelen 2000 vun Sydney de Bronzemedaille wunnen. Nicole Brandebusemeyer up de Websteed vun de DFB
Hume betekent Hume, Oort in Illinois, USA, Hume, Oort in Kalifornien, USA, Hume, Oort in Missouri, USA, Hume, Oort in New York, USA, Hume, Oort in Ohio, USA, Hume City, Bezirk vun Melbourne, Australien, Hume Highway, en austraalschen Highway twischen Sydney un Melbourne, Australien, Lake Hume, See in Victoria, Australien. Hume is de Familiennaam von Alan Hume (* 1924), brietschen Kameramann, Allan Octavian Hume (1829–1912), engelschen Ornitholoog, Theosoof un Politiker, Basil Hume (1923–1999), brietschen Kardinaal, Benita Hume (1906–1967), engelsche Schauspelersche, David Hume (1711–1776), schottschen Philosoof, Hamilton Hume (1797–1873), austraalschen Forscher, John Hume (1937–2020), Dreger vun den Nobelpries för den Freden ut Noordirland, Joseph Hume (1777–1855), brietschen Dokter un Politiker, Roger Hume (1940–1996), brietschen Schauspeler, Tobias Hume (1569–1645), engelschen Kumponist. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Descartes is de Familiennaam von Louis Descartes (1951–1991), franzööschen Ünnernehmer, Autorennfohrer un Rennstallbesitter, René Descartes (1596–1650), franzöösch Gelehrten. Descartes betekent Descartes, Stadt in dat Département Indre-et-Loire, Frankriek, Kanton Descartes, Kanton in dat Département Indre-et-Loire, Frankriek. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Voltaire [vɔlˈtɛːʀ], an un for sik François Marie Arouet [[fʀɑ̃ˈswa maˈʀi aˈʀwɛ]] (* 21. November 1694 in Paris; † 30. Mai 1778 ok dor) weer en vun de Schrievers, de in dat Tiedöller vun de Upklärung in Frankriek un in Europa an'n meisten Indruck maakt hefft. In Frankriek warrt dat 18. Johrhunnert dorüm ok „Voltaire sien Johrhunnert“ nömmt. Allerhand wichtige Warken sünd slankweg in anner Spraken översett wurrn. Wat verkehrt weer an den Absolutismus un an de Herrschop vun den Adel, dor hett he siene Fingers up leggt un gegen de kathoolsche Kark ehr Monopol för dat Utdüden vun de Welt, dor güng he gegen an. Dor is Voltaire en vun de wichtigsten Stratenmakers för de Franzöösche Revolutschoon mit ween. De Wapen, mit de he för siene Saak streden hett, dat weern en leifigen, präzisen Stil, den jedeen goot verstahn konn, un Sarkasmus un Ironie. Voltaire is boren as Söhn vun François Arouet un Marie-Marguerite Daumart oder D'Aumard. De junge Voltaire kreeg Unnerricht up de Jesuiten ehre School Louis-le-Grand in Paris. Düsse School is dormols as sunnerlich goot ankeken wurrn. As he 16 Johr oold weer, hett he de Scholen verlaten un dat duer nich lange un he weer en
Poorbilln betekent Poorbilln, in de Physik dat Billen vun en Deelken un sien Antideelken ut en Photon, Poorbilln, in de Biologie dat Billen vun en duersome Verbinnen twüschen twee Geslechtspartners, in’n Rahmen vun’t Entity-Relationship-Modell en Utprägen vun en Betog. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.